"Canis lupus."
De må være her et sted.
Ingen spor. Ingen pels. Ingen tegn til jakt.
Vi bør nok gi opp og heller kjøre til et varmt sted.
Vi har så vidt begynt. Vi må finne ut hvorfor ulver uler.
Ja, Gråskjegg. Hvorfor gjør de det?
Kanskje vi ikke skal lete med øynene.
Kanskje vi skal lete med ørene.
God idé.
Hørte du det?
Jeg håpet det var innbilning.
Ja, Gråskjegg. Ulveulet kom fra der framme.
Hvor stor er sjansen for at vi blir spist av ulver?
Ulver angriper sjelden mennesker. En grunn til at ulver er utrydningstruet,
er at de blir jaktet på av folk som ikke forstår dem.
Så en ulv vil ikke spise meg?
Det er veldig usannsynlig.
Men ikke null prosent sjanse?
En ulveflokk. De er så mange.
Du er den eneste jeg kjenner som har det best når de er i fare.
De er så glade.
Se som de logrer. De er som hunder.
-Det er fordi hunder stammer fra ulver. -Har hunder vært ulver?
Ja. Til de begynte å henge sammen med mennesker for lenge siden.
Til og med pudler?
Til og med pudler.
Jeg skulle gjerne hatt en ulv.
Ikke om du ikke vil hjelpe den å jakte på elg, hjort og reinsdyr.
Hva?
Ulver lever i flokk. Det betyr at de gjør alt sammen.
Jakter. Sover. Leker.
Lederne er vanligvis foreldrene.
De bestemmer, og de andre må høre på dem.
Akkurat som hjemme hos meg.
Men jeg vet ikke hvordan vi skal finne ut hvorfor de uler.
Jane.
Uler de for å snakke sammen?
Jane.
-Eller snakke med andre ulveflokker? -Jane.
Hun er vakker. Men hvorfor er hun alene?
Nettopp. Og hvordan vet du at hun er en hun?
Jenteulver er mindre enn gutteulver.
Hører hun til flokken der oppe?
I så fall vet jeg ikke hvorfor hun forlot den.
Det må vi finne ut.
Jeg trodde vi skulle finne ut hvorfor de uler.
Vi kan gjøre begge deler. Om vi forstår ulver bedre,
kan vi hjelpe andre med å slutte å være redd dem.
-Kom igjen. -Hvor skal du?
Snøkjøretøyet kommer seg ikke mellom trærne. Vi må gå til fots.
Tid for truger!
Kanskje jeg kan bli igjen her.
Der er det et potespor til. Og enda et.
Å gå på truger er vanskeligere enn det ser ut. Det burde hete snø-sleping.
Du går i sirkler.
Nei.
Hun sirkler rundt oss.
Du sa jo at ulver ikke spiser mennesker.
Ikke sant?
Pugsley.
Kom tilbake.
Hei, Jane. Hei, David.
-Hei. -Beklager hunden.
Han kommer seg ut når vi flytter ting ut i gangen.
Ikke sant? Din lille rømling. Ja.
Han er søt. Kan jeg klappe ham?
Ja visst.
Skal du flytte, Mr. Abbasi?
Nei, jeg skal det. Jeg skal begynne på college i en nydelig liten by.
Det er nær havet og langt fra foreldrene mine.
Forsiktig, Saadiya.
Ellers flytter vi inn ved siden av og begynner på colleget.
Ikke sant, professor Pugsley?
Mamma sier at det blir en fin erfaring.
Har du sett løpeskoene mine? Jeg ser dem ikke.
Stakkars Pugsley er uenig. Jeg tror han prøver å følge etter deg.
Jeg kommer på besøk ofte. Hvor skal jeg ellers vaske klær?
Ikke si det til meg. Si det til ham.
Se på ham. Han er utrøstelig.
Jeg kommer på besøk ofte.
Æresord.
Kom igjen, så pakker vi.
Jeg har en idé. Kom.
Vi studerer Pugsleys forfedre, Canis lupus.
Det er nok det vitenskapelige navnet på ulver.
Vi vil finne ut hvorfor de uler og forlater flokken.
Det ville hjulpet oss om vi fikk gå tur med Pugsley.
Hvordan hjelper det dere?
Siden hunder er i slekt med ulver,
kan de lære om ulver ved å observere Pugsley.
-Nettopp, Saadiya. -Super idé.
Moren min kommer snart med flyttebilen.
Så hvis dere kan passe Pugsley, kan jeg pakke mye raskere.
Sånn.
-Takk. -Vi skal ta godt vare på ham.
Hvorfor forlater alle meg?
Første observasjon: Han liker å snuse på alt.
Og bjeffe på alt.
Og tisse på alt.
Lurer på om ulver også gjør det.
Tipper hunder har ulingen fra ulver.
Prøver Pugsley å snakke med ambulansen?
Og prøver en ulv å snakke med Pugsley?
Det må være ulven vår, men hva sier hun?
"Hylo?"
Skjønte du den?
"Hylo"? Som hallo, men med hyl.
Ulveulet kommer fra baksiden. Kom igjen.
Synes du vi skal gå mot ulet? Husker du hvordan ulven hoppet mot oss?
Kanskje hun ville leke. Vi observerer på avstand.
Du observerer på avstand.
Gråskjegg, du blir med meg.
Du beskytter meg vel?
Det er ulven vår.
Hva tror du hun venter på?
Tror hun at Pugsley er en ulv? Prøvde hun å lokke på ham?
Hva er den lyden?
Hvordan stopper jeg ham?
Ulver angriper vanligvis ikke mennesker, men de angriper hunder.
-Tror hun ikke han er en ulv? -Ikke nå lenger.
Pugsley, kom tilbake!
Pappa, har du sett hårbørsten min? Hva gjør du her inne?
Jeg sjekker bare at vi har alt.
Lille Jumpe. Husker du da jeg fikk henne av deg?
Da jeg vant henne til deg.
Den ballen endte ikke i bøtta av seg selv.
Jeg må ha brukt over 100 dollar på spillet.
Er det Pugsley?
Pugsley skremte henne bort. Han er nok mer ulveaktig enn vi trodde.
Hvem er en tøff, liten fyr? Det er deg.
Hun ble nok overrasket over at Pugsley ikke var en annen ulv, som hun trodde.
Kanskje vi bør ta Pugsley med tilbake til Saadiya.
Han viste oss at ulver uler for å snakke sammen.
Ja, men han skremte bort ulven vår.
Vi får ikke vite hvorfor hun er alene om han gjør det igjen.
Du har rett. Jeg tar ham med tilbake.
Er du klar til å gå mer, Pugsley?
Meld fra hvis du ser noe.
Greit.
De har nok begynt å ta med Saadiyas ting til flyttebilen.
La oss vise pappa og paps hvor flink jeg er til å ta meg av deg.
Kanskje de lar meg få en hund da.
Kom da, bisken.
-Hei, Mrs. Abbasi. -Hei, Jane.
Hvis du ser Saadiya eller mannen min, kan du be dem skynde seg med eskene?
-På saken. -Fint.
Noen tegn til ulven?
Kom ulet fra bygningen vår?
Vent, Gråskjegg.
Hei, Mr. Abbasi. Mrs. Abassi leter etter deg.
-Der er du, jo. -Hei.
Du vet at vi har leid bilen på timebasis. Få opp farta. Kom igjen.
Ser du henne?
Ikke jeg heller. Hvor ble hun av?
Det er ikke ulven vi har sporet.
Den er større. Da er det en gutt.
Han må også ha forlatt flokken.
Det må være jenta som svarer på ropet hans.
Og hun kommer nærmere.
Jeg tror vi kommer til å få noen svar nå.
Husk at jo søtere og mer veloppdragen du er,
desto større sjanse har jeg til å få en hund.
Dette er nok ikke det beste tidspunktet til å møte familien min.
Jenteulv!
Ulvene snakker ikke bare sammen.
De forteller også hverandre hvor de er. Hvorfor skulle jenta ellers kommet ned?
De er glade for å ha funnet hverandre.
Jeg lurer på om de forlot flokken for å finne hverandre.
-Nei, Pugsley, nei! -Pugsley!
Hva skal vi gjøre, Jane?
Finn ham og få ham bort fra ulvene.
-Jeg løper etter ham. -Og vi prøver å komme foran.
Hei, Saadiya.
Hei, Jane.
Alt i orden?
Egentlig ikke. Pugsley kom seg ut av halsbåndet og løp fra David.
-Hva? -Det er ikke det verste.
Han blir jaget av to ulver som vil spise ham.
Det er ikke bra. Men det er ikke første gangen det skjer.
Det med å rømme. Ikke det med ulver.
-La oss lete sammen. -OK.
-Pugsley? -Pugsley?
-Kom, bisken.
Pugsley?
Fin kanin.
Takk. Hun heter Lille Jumpe.
Faren min ga meg henne da jeg var liten.
Moren min ga meg Gråskjegg da jeg var liten.
Pugsley?
-Hvorfor satt du på trappa med henne? -Det gikk opp for meg at jeg skal dra.
Gleder du deg ikke?
Jo. Men jeg er også…
Jeg vet ikke. Litt redd.
For hva?
Å være alene et nytt sted der jeg ikke kjenner noen.
Jeg lurer på om ulven jeg sporer også er redd for å være alene.
Blir ulver redde?
-Blir Pugsley redd? -Ja.
Fyrverkeri, torden, søppelbiler…
…og når han ser seg selv i speilet.
"Du kan ikke dele livet med en hund uten å vite at dyr har tanker og følelser."
Det sa Jane Goodall.
Så hvis Pugsley har følelser, har alle dyr det.
Men hva har en ulv å frykte?
Så mye. Jegere og krypskyttere. Og andre ulveflokker.
Angriper ulver hverandre?
De angriper hverandre hvis de kommer for nær territoriet.
Ikke lett å være ulv, hva?
Nei. Iblant er det ikke lett å være en person heller.
Men hvis ulver kan gå gjennom alt det…
Så kan jeg takle å flytte.
På tide å være modig som en ulv. Jeg kan ikke bo hos foreldrene mine alltid.
Kan ikke bo hos foreldrene for alltid. Det er som ulven.
Jeg skal lete etter Pugsley utenfor.
Du kan lete her. Takk for hjelpen, Saadiya.
Vi hjalp hverandre.
Pugsley?
David!
Fant du ham?
Saadiya hjalp meg å finne ut hvorfor ulver forlater flokken.
De kan ikke leve sammen med foreldrene for alltid, akkurat som Saadiya.
Jeg forklarer senere. Jeg vet også hvordan vi finner Pugsley.
Hvordan?
-Jeg skjønner det fortsatt ikke. -Ta det med ro. Det vil du.
Der er de. Og der er Pugsley.
Nå må vi bare få dem bort fra ham.
Husker du det vi snakket om? På tre. En, to, tre.
De drar.
Pugsley!
Pugsley, jeg har deg.
Unnskyld for at jeg mistet deg. Og at du nesten ble spist av ulver.
Men det skal jeg aldri la skje igjen.
Så ulver uler for å finne hverandre og skremme hverandre bort?
Ulveflokker liker ikke at andre ulver er på territoriet deres.
Så jeg tenkte at de uler sammen for å holde andre borte.
-Hva ville du gjort om det ikke fungerte? -Godt spørsmål. Bra at det gjorde det.
På tide å få deg tilbake til flokken din.
-Pugsley! Så godt å se deg. -Gosj.
-Du må slutte å stikke av, Puggy-gutten. -Beklager at jeg lot ham slippe unna.
Det er greit. Dere reddet ham fra ulvene.
-Jeg forklarer senere. -Jeg kan forklare nå.
Vi oppdaget at ulver uler for å snakke. Og som Saadiya,
drar de ut alene fordi de ikke kan leve med foreldrene alltid.
Kan de ikke?
Nei. De trenger rom til å bli sin egen person.
-Eller ulv. -Ja. Det er sånn nye ulveflokker blir til.
Men du må vel ikke gjøre alt ulver gjør?
Det er verre for ulver å dra hjemmefra.
-Hvorfor det? -De blir jaktet på
av folk som ikke forstår dem.
Som jeg ikke gjorde.
Jeg forstår at hvis du er glad i hunder, bør du være glad i ulver også.
For begge har følelser.
-Nå skjønner jeg ikke. -Jeg forklarer på turen.
OK.
Pust dypt. OK?
Ha det.
-Ha det. -Ha det. God tur.
Kan vi starte en hundeluftingstjeneste?
Jeg vil være mer sammen med hunder.
God idé.
Men før det er det noen hunde-forfedre
jeg gjerne er mer sammen med.
Ulver er søte på avstand. Og når de ikke prøver å spise Pugsley.
Vet du hva som er søtere enn voksne ulver?
Snart lager de et hi der valpene blir født.
-Så begynner den nye flokken å vokse. -Ulvevalper? Dem må jeg se.
Bare husk at mamma- og pappaulver er veldig beskyttende.
Som jeg sa: "Søte på avstand."
Redd ulvene.
Fant det.
Vi kan bruke dette til å lage et skilt til hundeluftingstjenesten.
Fint.
Hva er det du gjør?
Prøver å koble til WiFi-en.
Samtalen vår med dr. John Linnell starter snart.
Ulveforskeren? Kanskje han kan gi oss tips til tjenesten.
Der, ja.
Akkurat tidsnok.
Hei, Jane. Hei, David.
Hei, dr. John.
Bare kall meg John.
Hei, John. Takk for at du vil snakke med oss om ulver.
Det er alltid trivelig å snakke om ulver.
Og hunder. Vi skal starte en hundeluftingstjeneste.
For Jane liker å gå, og jeg liker hunder.
Det er bra, for hunder trenger mye mosjon.
-Som sine ville slektninger, ulver. -Hvordan er hunder i slekt med ulver?
Hunder er ulver. Ulver som ikke blir voksne.
Hva mener du?
En hund oppfører seg som en ulvevalp hele livet.
I naturen blir en ung ulv voksen.
Den begynner å utfordre de eldre dyrene i flokken.
En hund trenger ikke å gjøre det. Vi gir den mat, og den utfordrer oss ikke.
Den forblir i et søtt valpestadium hele livet.
Er noe annet likt?
Ja. De kommuniserer på samme måte.
De logrer når de er glade.
De hever og senker ørene når de er glade og triste.
De viser tenner når de er sinte eller redde.
Og de uler på samme måte.
-Det var sånn vi reddet Pugsley fra ulver. -Uling hjalp oss med ulveoppdraget.
Uling. Mener dere noe sånt som dette?
Det var det vi gjorde.
Må ulver leve i villmarka?
Det er et godt spørsmål, Jane.
Ulver i Europa trenger ikke å bo i villmarka.
De kan bo i jordbruksområder, ofte veldig nær mennesker.
Så folk har ulver i nærområdet?
Ja, men ikke alle liker å ha ulver i nærområdet.
Vi må hjelpe bønder og gjetere
og andre som bor på landet hvordan man lever med ulver.
Lære bønder å bruke vakthunder og strømgjerder til å holde dyrene trygge.
Å beskytte gårdsdyr er første steg for å beskytte ulver.
Hvorfor er ulver viktige?
Jorden vår trenger dyr.
Ulver er også vakre, og vi trenger mer skjønnhet i livet.
Men det viktigste er at de har rett til å være her.
Hvordan kan vi si at de ikke skal være her?
-De er vakre, ja. -Hvordan kan vi hjelpe?
Vi må stoppe myten om den store, stygge ulven.
Fortelle om likhetene mellom ulvefamilier og menneskefamilier.
De oppdrar unger, de har følelser, og de er individer.
Å hjelpe folk å se gjennom ulvens øyne
vil også hjelpe folk å se gjennom andre menneskers øyne.
Så vi kan samarbeide om å hjelpe ulver?
Nettopp. Og man er aldri for ung til å si hva man mener.
Be en voksen om hjelp til å skrive et brev til lokale myndigheter.
Fortell om din bekymring for hvordan ville dyr blir behandlet.
Det er en god idé.
Vi kan begynne med folk vi møter på hundeluftingen.
Fedrene mine kan hjelpe meg å skrive et brev.
-Takk, John! -Bare hyggelig.
Framtiden til ulver og alle dyr avhenger av at unge bryr seg om dem.
Lykke til med resten av eventyrene deres.
Ha det.
La oss rydde så jeg kan henge Johns bilde på helteveggen.
FORSKER INNEN MENNESKE/ULV-KONFLIKTER
Jeg synes vi skal kalle selskapet "Villmarksturer med David og Jane".
-Hvorfor er du først? -Alfabetisk.
Du ville ikke kommet på ideen uten ulveoppdraget.
Og det kom jeg på.
Sant nok. Hva med "Villmarksturer med to bestevenner"?
Avtale.
Tekst: Evy Hvidsten